Diari Oficial de la Generalitat Valenciana


Sumari del DOGV 4902, del 14-12-2004 (2004/12103)

RESOLUCIÓ de 15 de novembre de 2004, del director general d'Investigació i Transferència Tecnològica, per la qual es concedeixen ajudes per a accions d'articulació del sistema Valencià de Ciència-Tecnologia-Empresa (SVCTE) per a l'exercici 2004.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4902

Data del DOGV
:   14-12-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/12055


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 15 de novembre de 2004, del director general d'Investigació i Transferència Tecnològica, per la qual es concedeixen ajudes per a accions d'articulació del sistema Valencià de Ciència-Tecnologia-Empresa (SVCTE) per a l'exercici 2004. [2004/F12283]
  
Vista l'Ordre de 2 d'abril de 2004, de la Conselleria d'Indústria, Comerç i Turisme, publicada en el Diari Oficial de la Generalitat Valenciana número 4.733, de 16 d'abril de 2004, per la qual es convoquen ajudes per a accions d'articulació del sistema Valencià de Ciència-Tecnologia-Empresa (SVCTE) per a l'exercici 2004.
  
Atès que en la citada norma els articles 2 i 3 s'inclouen com a accions susceptibles de rebre suport, i beneficiaris els que preveuen els expedients de referència, que figuren com a annex que s'adjunta a esta resolució.
  
Vistes les sol·licituds, es va sotmetre a la consideració de la Comissió de Valoració que va informar i va proposar la concessió d'ajudes a les actuacions presentades pels beneficiaris relacionats en l'annex I a esta resolució, sempre que hi haja fons pressupostaris en la línia de subvenció T5724000, del programa pressupostari 722.10.
  
Vista la proposta que va formular la Comissió de Valoració, així com la normativa anteriorment referida, i per raó de la Resolució del conseller d'Empresa, Universitat i Ciència, de 29 de setembre de 2004, de delegació de firma i la Resolució de 19 de febrer de 2004, del conseller d'Indústria, Comerç i Turisme, sobre delegacions d'atribucions, resolc:
  
Primer
  
Concedir les ajudes que es relacionen en l'annex I de la present resolució. Les ajudes que no figuren en el dit annex han sigut desestimades per no haver aconseguit la puntuació mínima.
  
Segon
  
D'acord amb la dita concessió autoritzar el gasto i disposar el crèdit per un import d'1.999.251 d'euros amb el desglossament per beneficiari que figura en l'annex I, a càrrec de l'aplicació pressupostària del capítol IV del pressupost 82.19.36.484.75.8, línia de subvenció T5724.
  
Tercer
  
El lliurament de la subvenció queda, en tot cas, condicionada al compliment dels beneficiaris de les següents obligacions:
  
1. Per a les modalitat A, B i C l'import de la subvenció es transferirà de la manera següent:
  
El 100% del total de la subvenció atorgada, una vegada presentada la documentació següent:
  
- Aval bancari, si és el cas, per l'import íntegre de la quantitat anticipada, dipositat davant els serveis territorials de la Conselleria d'Economia, Hisenda i Ocupació de la província.
  
La justificació de les ajudes el pagament de les quals ha sigut anticipat es farà abans del 31 de gener del següent exercici, per mitjà de la presentació de la documentació justificativa del gasto efectuat, expedida d'acord amb la normativa vigent, d'acord amb l'article 12 de l'Orde de convocatòria.
  
2. En el cas de no procedir el pagament anticipat el lliurament de la subvenció concedida s'efectuarà a:
  
- La finalització de l'activitat subvencionada i la presentació de la justificació documental, d'acord amb el que establix l'article 12 de l'Orde de 2 d'abril de 2004, de la Conselleria d'Indústria, Comerç i Turisme, la qual en tot cas s'ha de produir abans del 3 de desembre de 2004.
  
Quart
  
En el cas que l'import justificat per part del beneficiari siga inferior a l'import de la subvenció aprovada o que es produïra cap altre dels supòsits que establix l'article 14.1 de l'Orde de 2 d'abril de 2004, es pot minorar la subvenció concedida.
  
Quint
  
Igualment, la variació de la finalitat de l'actuació o la manca de justificació de la realització del projecte, així com l'incompliment per part del beneficiari de qualsevol dels requisits, de les condicions i de la resta de circumstàncies que han motivat la concessió de la subvenció, pot donar lloc a la resolució d'esta en els termes que preveu l'article 14.2 de l'orde de convocatòria.
  
La present resolució és definitiva en la via administrativa i contra la qual es pot interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació, d'acord amb el que establix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa o recurs potestatiu de reposició davant el conseller d'Empresa, Universitat i Ciència, en el termini d'un mes comptador des de l'endemà de la seua notificació d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.